સ્વાભિમાનીની આ જ તો આભા છે. એને શોભાના શણગાર કરતાં આભાના આસવમા રસ છે. સૂરજ-ચંદ્ર-તારા-ગ્રહો-નક્ષત્રો અને આકાશગંગા પણ એ જાણે છે કે, શોભાના શણગાર તો ચાર દિવસના હોય, જ્યારે આભા તો ચિરંજીવ હોય. તેથી રાત હોય કે દિવસ, પૂનમ હોય કે અમાસ, ગ્રહણ ચંદ્રનું હોય કે સૂર્યનું, ગ્રહો આડા પડે કે અવળાં, સીધી લીટીમા હોય કે વાંકી લીટીમાં… જેની આકાશને કોઈ અસર થતી નથી, એમ નાંદો પણ તુલસીના પ્રેમપ્રવાહમા સમયના પલટાતા પ્રવાહથી ટેવાય ગયો છે. એને આનંદ છે કે, કોકની જિંદગીને એણે એના પવિત્ર ભાવથી નવપલ્લવિત કરી.